《元日示邦求》
宋代·李正民

济时材术本无庸，长大犹存伯业功。骐骥已消千里志，鶢鶋聊避广川风。

论都正恐讥伧父，置酒深惭及寓公。早晚共谋归去计，烟波䆉稏五湖东。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。